Čemu ta jedina suza
Čemu ta jedina suza?

Samo mi pogledu smeta.

U mom je ostala oku

Od starijeh, prošlijeh ljeta. 

Mnoge joj sestrice sjajne

Tako zginuše redom.

Zginuše u noć i vjetar

S radosti mojom i bijedom. 

Zginuše kao i magla

I plave zvijezdice tako,

Uz koje sam radosno pjev'o,

Uz koje sam jadovno plak'o. 

I ljubav, ah, tako moju

Vjetar je sobom uz'o!

Daj se i ti rasplini,

Stara, samotna suzo! 

Poezija
Heinrich Heine